**170/2019. (IV.30.) Kgy. sz. határozat**

1. Szombathely Megyei Jogú Város Közgyűlése az „Óvoda Intézményi karbantartás” és „Intézményi felújítások” 2019. évi költségvetésben biztosított előirányzatának felhasználására vonatkozó előterjesztést megtárgyalta és a karbantartáshoz, felújításokhoz szükséges előirányzat biztosítását az alábbiak szerint támogatja:

**„Óvoda intézményi karbantartás”**

* **Szombathelyi Barátság Óvoda** (Szombathely, Barátság u. 24.) felújítási munkálatai – a balesetveszélyes útburkolat megszüntetése, térkövezése; repedezett, rossz minőségű járda javítása - összesen bruttó **3.528.466,- Ft.**
* **Szombathelyi Donászy Magda Óvoda** (Szombathely, Losonc. u. 2.) felújítási munkáihoz - a mászóka ütéscsillapító aljzatának kialakítása - összesen bruttó **1.893.507,- Ft.,**
* **Szombathelyi Gazdag Erzsi Óvoda** (Szombathely, Krúdy Gy. u. 2/a) felújítási munkái – homlokzati vakolathibák javítása, színezése; a 90-es évek óta kezeletlen tetőszerkezeti fa ereszdeszkázat festése, földszinti óvodai csoport falazat vizesedésének megszüntetése - összesen bruttó **19.702.407,- Ft**
* A **Szombathelyi Köznevelési Intézmények Gazdasági, Műszaki Ellátó és Szolgáltató Szervezete** (Szombathely, Fő tér 40.) kérelme alapján
* **a Szombathelyi Köznevelési GAMESZ** nyári felújítási éskarbantartási munkáihoz szükséges anyagok költségeinek biztosítása, összesen bruttó **3.200.000,- Ft,**
* **a Szombathelyi Weöres Sándor Óvoda** (Szombathely, Márton Á. u. 58.) karbantartási munkái – védőrácsok kialakítása az új tornaszobában - összesen bruttó **201.000,- Ft,**
* **a Szombathelyi Margaréta Óvoda, a Szombathelyi Vadvirág Óvoda, a Szombathelyi Szivárvány Óvoda** udvarán épülő Ovi-Foci pályák helyén elhelyezkedő fák kivágása és tuskómarása összesen bruttó **496.000,- Ft.**

**„Intézményi felújítások”**

* **Pálos Károly Szociális Szolgáltató Központ és Gyermekjóléti Szolgálat** (Szombathely, Széll K. u. 4.) Barátság u. 22. szám alatti Idősek Klubjának fejlesztési munkái – „szociális alapszolgáltatások fejlesztése Szombathelyen” TOP projekt kivitelezése során szükséges, de a projektben nem szereplő, létesítményhez kapcsolódó rossz vízelvezetésű, épület állagát rontó terasz rekonstrukciója - összesen bruttó **3.119.375,- Ft.**
* **Szombathelyi Szivárvány Óvoda** (Szombathely, Deák F. u. 39/a) felújítási munkálatai – a gyermekek védelme érdekében 7 csoportszobába radiátor burkolatok elkészítése és felszerelése, lépcsőház burkolat korszerűsítése - összesen bruttó **3.941.318,- Ft.**
* **Szombathelyi Játéksziget Óvoda** (Szombathely, Győzelem u. 1/a) felújítási munkálatai – elhasználódott padlóburkolatok cseréje, irodahelyiségek, logopédiai szoba festése - összesen bruttó **11.060.274,- Ft.**

2. Szombathely Megyei Jogú Város Közgyűlése felkéri a polgármestert és a jegyzőt, hogy az előirányzatoknak az érintett intézmények költségvetésében történő biztosításáról gondoskodjon.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (a végrehajtásért: Lakézi Gábor, a Városüzemeltetési Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal